aindrāgnaṃ dvā́daśakapālam puroḍā́śaṃ nírvapati téna yathéṣṭyaiváṃ yajate yátra vā índro vr̥tramáhaṃstádasya bhītásyendriyáṃ vīryámápacakrāma sá eténa havíṣendriyáṃ vīryám púnarātmánnadhatta tátho évaiṣá eténa havíṣendriyáṃ vīryámātmándhatte téjo vā́ agnírindriyáṃ vīryámíndra ubhé vīryè parigŕ̥hya sūyā íti tásmādaindrāgno dvā́daśakapālaḥ puroḍā́śo bhavati tásyarṣabhò 'naḍvāndákṣiṇā sa hi váhenāgneyá āṇḍā́bhyāmaindrastásmādr̥ṣabhò 'naḍvāndákṣiṇā